احمد عبد الغفار باشا كان واحد من اقطاب عهد الليبراليه و حزب الاحرار الدستوريين و نائب تلا و صاحب عصبيه فى اقليم المنوفيه و عميد عيلة عبد الغفار, جمع بين الخبره الميدانيه و آفاق العلم فى مجال الزراعه التقليديه بالاضافه لاسهامه فى المجتمع المدنى و عنايته بقضايا المجتمع المحلى فى الصحه و التعليم. اتولد احمد (باشا) فى اكتوبر سنة 1891 بمدينة تلا بمحافظة المنوفيه.  سنة 1896 اتوفى والده احمد بك عبد الغفار و هوا عنده ست سنين فاتولى رعايته عمه حسنين بك عبد الغفار و عمه محمود بك عبد الغفار اللى اتعلق بيه احمد عبد الغفار و اتجوز بنته, ابتدا تعليمه فى كتاب مدرسة المساعى المشكوره بتلا, بعدها مدرسة راس التين بالاسكندريه و فضل بيها حتى خد الشهاده الثانويه. بعتته امه مع اخوه عبد السلام بك لاستكمال دراستهم بجامعة اكسفورد بانجلترا فى يناير سنة 1910 و فيها درس السياسه و الاقتصاد, و اتخرج فيها فى فبراير سنة 1913 و حصل على بكالوريوس الآداب بمرتبة الشرف الاولى.